CELEX: 32020D1550
Language: lv
Date: 2020-10-23 00:00:00
Title: Komisijas Īstenošanas lēmums (ES) 2020/1550 (2020. gada 23. oktobris), ar ko attiecībā uz kontrolēm, kuras Komisijas ekspertiem dalībvalstīs jāveic, lai pārbaudītu Savienības agropārtikas ķēdes tiesību aktu piemērošanu, izveido daudzgadu programmu laikposmam no 2021. līdz 2025. gadam

26.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 354/9
               
            
         KOMISIJAS ĪSTENOŠANAS LĒMUMS (ES) 2020/1550
         (2020. gada 23. oktobris),
         ar ko attiecībā uz kontrolēm, kuras Komisijas ekspertiem dalībvalstīs jāveic, lai pārbaudītu Savienības agropārtikas ķēdes tiesību aktu piemērošanu, izveido daudzgadu programmu laikposmam no 2021. līdz 2025. gadam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 118. panta 1. punkta a) apakšpunktu,
         tā kā:
         
                     (1)
                  
                  
                     Par Savienības agropārtikas ķēdes tiesību aktu ievērošanu ir atbildīgas dalībvalstis, un to kompetentās iestādes, organizējot oficiālās kontroles, pārrauga un pārbauda, vai attiecīgās Savienības prasības tiek faktiski ievērotas un izpildītas. Līdztekus šai pārraudzībai un pārbaudei Regulas (ES) 2017/625 116. pantā ir noteikts, ka Komisijas eksperti dalībvalstīs veic kontroles, tostarp revīzijas, lai pārbaudītu, kā tiek piemēroti Savienības tiesību akti. Komisijas īstenotās kontroles būtu jāveic tādās jomās kā pārtikas un barības nekaitīgums, dzīvnieku veselība un labturība, augu veselība, augu aizsardzības līdzekļi un valsts kontroles sistēmu darbība un to kompetento iestāžu darbība, kuras šīs sistēmas pārvalda; turklāt būtu jāņem vērā sinerģija ar kontroles pasākumiem kopējās lauksaimniecības politikas ietvaros.
                  
               
                     (2)
                  
                  
                     Komisija ir izstrādājusi kontrolēm veltītu daudzgadu programmu laikposmam no 2021. līdz 2025. gadam – tā ir saskaņota ar Komisijas pilnvaru termiņu un atspoguļo Komisijas prioritātes. Šīs kontroles ar mērķi pārbaudīt tiesību aktu piemērošanu minētajās jomās veic Komisijas eksperti dalībvalstīs. Prioritāšu noteikšanas procesā tika izmantoti dažādi kritēriji, piemēram, konstatētais risks patērētājiem, dzīvniekiem vai augiem, dalībvalstu iepriekšējie rādītāji attiecīgajā jomā, ražošanas apjoms, informācija no attiecīgiem avotiem (piemēram, Eiropas Pārtikas nekaitīguma iestāde) un no oficiālo kontroļu informācijas pārvaldības sistēmas (IMSOC) un tās komponentiem.
                  
               
                     (3)
                  
                  
                     Kontrolēm veltītā daudzgadu programma sniedz ieguldījumu Komisijas prioritārajā jomā “Eiropas zaļais kurss” (2) un “Stratēģija “No lauka līdz galdam”. Taisnīgas, veselīgas un videi draudzīgas pārtikas sistēmas vārdā” (3). Tā arī palīdz pārraudzīt kopējo lauksaimniecības politiku saskaņā ar savstarpējās atbilstības noteikumiem, kas paredzēti Eiropas Parlamenta un Padomes Regulā (ES) Nr. 1306/2013 (4). Kontrolēm veltītajā daudzgadu programmā noteiktās kontroles sniedz iespēju Komisijai pildīt savu juridisko pienākumu pārraudzīt Savienības tiesību aktu piemērošanu, pārbaudot, lai oficiālās kontroles dalībvalstīs attiecīgajās jomās noritētu atbilstoši Savienības tiesību aktu prasībām,
                  
               IR PIEŅĒMUSI ŠO LĒMUMU.
         
            1. pants
            Daudzgadu programma laikposmam no 2021. līdz 2025. gadam attiecībā uz kontrolēm, kas Komisijas ekspertiem jāveic dalībvalstīs, kā paredzēts Regulas (ES) 2017/625 116. panta 1. punktā, ir izklāstīta pielikumā.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 23. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017., 1. lpp.
         
         
            (2)  COM(2019) 640 final.
         
            (3)  COM(2020) 381 final.
         
            (4)  Eiropas Parlamenta un Padomes Regula (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).
      
      
         
            PIELIKUMS
            Šajā pielikumā izklāstīta programma laikposmam no 2021. līdz 2025. gadam attiecībā uz kontrolēm, kas Komisijas ekspertiem dalībvalstīs jāveic jomās, uz kurām attiecas Regula (ES) 2017/625.
            Komisija attiecīgajam laikposmam ir noteikusi konkrētas prioritārās jomas tādās jomās kā pārtikas un barības nekaitīgums, pārtikas kvalitāte, dzīvnieku veselība un labturība, augu veselība, augu aizsardzības līdzekļi un valsts kontroles sistēmu un kompetento iestāžu darbība.
            Komisijas veiktās kontroles katrā no prioritārajām jomām aptver visas dalībvalstis. Konkrētos jautājumus, uz kuriem attiecas atsevišķas kontroles, pielāgo situācijai katrā dalībvalstī.
            Komisijas eksperti veic kontroles (to skaitā pārbaudes uz vietas un revīzijas) un dokumentāras analīzes saskaņā ar Regulas (ES) 2017/625 116. pantu.
            Daudzgadu programma laikposmam no 2021. līdz 2025. gadam attiecībā uz kontrolēm, kuras Komisija veic dalībvalstīs, lai pārbaudītu noteikumu piemērošanu jomās, uz kurām attiecas Regulas (ES) 2017/625 1. panta 2. punkts, aptver arī citas minētajā regulā paredzētās jomas, piemēram, krāpšanu un importa kontroles. Tas izklāstīts šā pielikuma 1.–10. nodaļā (sadalījumā pa jomām un konkrētajiem mērķiem) un 11. nodaļā (sadalījumā pa gadiem).
            1.   Pārtika un pārtikas nekaitīgums
            
            
                        Prioritārā joma
                     
                     
                        Konkrētie mērķi
                     
                  
                        
                           Dzīvnieku izcelsmes pārtika
                        
                        
                           (piemēram, zīdītāju un putnu gaļas un tās produktu, piena un tā produktu, zivsaimniecības produktu nekaitīgums un dzīvu gliemeņu ražošanas higiēna)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības pārtikas nekaitīguma tiesību aktiem, kas reglamentē dzīvnieku izcelsmes pārtikas ražošanu un laišanu tirgū (attiecas arī uz izsekojamību un marķēšanu, tostarp attiecībā uz ģenētiski modificētiem organismiem), īpašu uzmanību pievēršot zīdītāju un putnu gaļai un tās produktiem, pienam un tā produktiem, zivsaimniecības produktiem un dzīvām gliemenēm, kā arī pārbaudīt oficiālo kontroļu īstenošanu šajā jomā.
                     
                  
                        
                           Pārtikas izcelsmes zoonozes
                        
                        
                           (piem., Salmonella)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē pārtikas izcelsmes zoonožu kontroli, īpašu uzmanību pievēršot Komisijas līdzfinansēto valsts veterināro programmu īstenošanas līmenim un rezultativitātei, kā arī pārbaudīt oficiālo kontroļu īstenošanu šajā jomā.
                     
                  
                        
                           Nedzīvnieku izcelsmes pārtika
                        
                        
                           (piem., augļu un dārzeņu, garšaugu, garšvielu un dīgstu nekaitīgums)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības pārtikas nekaitīguma tiesību aktiem, kas reglamentē nedzīvnieku izcelsmes pārtikas ražošanu un laišanu tirgū (attiecas arī uz izsekojamību un marķēšanu, tostarp attiecībā uz ģenētiski modificētiem organismiem), īpašu uzmanību pievēršot mikrobioloģiskajam drošumam, kā arī pārbaudīt oficiālo kontroļu īstenošanu šajā jomā.
                     
                  
                        
                           Atliekas dzīvos dzīvniekos un dzīvnieku izcelsmes pārtikā
                        
                        
                           (veterināro zāļu atliekas, pesticīdi un kontaminanti)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē veterināro zāļu, pesticīdu un kontaminantu atliekas dzīvos dzīvniekos un dzīvnieku izcelsmes pārtikā.
                        Pārbaudīt, vai dalībvalstu iesniegtie atlieku pārraudzības plāni atbilst attiecīgajos Savienības tiesību aktos noteiktajām prasībām.
                     
                  
                        
                           Kontaminanti nedzīvnieku izcelsmes pārtikā
                        
                        
                           (piem., mikotoksīni)
                        
                     
                     
                        Pamatojoties uz dalībvalstu daudzgadu valsts kontroles plāniem un ziņojumiem par tiem, pārbaudīt, vai oficiālās kontroles attiecībā uz kontaminantiem nedzīvnieku izcelsmes pārtikā atbilst attiecīgajos piemērojamos Savienības tiesību aktos noteiktajām prasībām.
                     
                  2.   Pārtikas un barības nekaitīgums
            
            
                        Prioritārā joma
                     
                     
                        Konkrētie mērķi
                     
                  
                        
                           Vispārējā barības higiēna
                        
                        
                           (barības higiēna, uzņēmumu apstiprināšana un reģistrācija, izsekojamība, marķēšana un kontaminanti)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē barības higiēnu (īpašu uzmanību pievēršot barības higiēnai, uzņēmumu apstiprināšanai un reģistrācijai, kontaminantiem, izsekojamībai un marķēšanai, tostarp attiecībā uz ģenētiski modificētiem organismiem), kā arī pārbaudīt oficiālo kontroļu īstenošanu šajā jomā.
                     
                  
                        
                           Ārstnieciskā barība
                        
                     
                     
                        Pārbaudīt, vai dalībvalstis ievēro atbilstību Savienības tiesību aktu prasībām, kas reglamentē ārstnieciskās barības ražošanu un kas piemērojamas no 2022. gada janvāra.
                     
                  
                        
                           Dzīvnieku izcelsmes blakusprodukti un atvasinātie produkti
                        
                        
                           (gaļas nozare, pārstrādes uzņēmumi)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē darbības ar dzīvnieku izcelsmes blakusproduktiem un atvasinātajiem produktiem, kuri radīti Savienībā vai laisti Savienības tirgū, to izmantošanu un likvidēšanu, kā arī pārbaudīt oficiālo kontroļu īstenošanu šajā jomā, īpašu uzmanību pievēršot gaļas nozarei un pārstrādes uzņēmumiem.
                     
                  3.   Dzīvnieku veselība
            
            
                        Prioritārā joma
                     
                     
                        Konkrētie mērķi
                     
                  
                        
                           Aktīvas epizootiskās slimības
                        
                        
                           (piem., Āfrikas cūku mēris, augsti patogēniskā putnu gripa)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē būtiskāko aktīvo dzīvnieku slimību, piemēram, Āfrikas cūku mēra un augsti patogēniskās putnu gripas, kontroli, kā arī pārbaudīt oficiālo kontroļu īstenošanu šajā jomā.
                     
                  
                        
                           Nepārtikas izcelsmes zoonozes
                        
                        
                           (piem., trakumsērga)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē nepārtikas izcelsmes zoonožu kontroli, īpašu uzmanību pievēršot Komisijas līdzfinansēto valsts veterināro programmu īstenošanas līmenim un rezultativitātei, kā arī pārbaudīt oficiālo kontroļu īstenošanu šajā jomā.
                     
                  
                        
                           Enzootiskās slimības
                        
                        
                           (piem., tuberkuloze, bruceloze)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē enzootisko slimību kontroli, īpašu uzmanību pievēršot Komisijas līdzfinansēto valsts veterināro programmu īstenošanas līmenim un rezultativitātei, kā arī pārbaudīt oficiālo kontroļu īstenošanu šajā jomā.
                     
                  
                        
                           Sagatavotība un profilakse
                        
                        
                           (ārkārtas situāciju plānu izstrāde)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē sagatavotību pārvarēt vairākus epizootisko slimību uzliesmojumus, kā arī pārbaudīt oficiālo kontroļu īstenošanu šajā jomā.
                     
                  4.   Dzīvnieku labturība
            
            
                        Prioritārā joma
                     
                     
                        Konkrētie mērķi
                     
                  
                        
                           Transports
                        
                        
                           (nepiemēroti dzīvnieki, lauksaimniecības dzīvnieku pārvadāšanas kuģi, neatšķirti teļi, kontrolpunkti, ko izmanto dzīvnieku tranzītam)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē dzīvnieku labturību pārvadāšanas laikā, īpašu uzmanību pievēršot nepiemērotiem dzīvniekiem, lauksaimniecības dzīvnieku pārvadāšanas kuģiem, neatšķirtiem teļiem un kontrolpunktiem, ko izmanto dzīvnieku tranzītam, kā arī pārbaudīt oficiālo kontroļu īstenošanu šajā jomā.
                     
                  
                        
                           Lauku saimniecībā
                        
                        
                           (dējējvistas)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē dējējvistu labturību audzēšanas laikā, kā arī pārbaudīt oficiālo kontroļu īstenošanu šajā jomā.
                     
                  
                        
                           Kaušana
                        
                        
                           (atgremotāji, mājputni)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē atgremotāju un mājputnu labturību kaušanas laikā, kā arī pārbaudīt oficiālo kontroļu īstenošanu šajā jomā.
                     
                  5.   Augu veselība
            
            
                        Prioritārā joma
                     
                     
                        Konkrētie mērķi
                     
                  
                        
                           Augiem kaitīgo organismu uzliesmojumi
                        
                        
                           (tādi, kas rada būtiskus apdraudējumus)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē tādu augiem kaitīgo organismu kontroli, kuri konstatēti Savienības teritorijā, īpašu uzmanību pievēršot kaitīgajiem organismiem, kas rada būtiskus apdraudējumus, piemēram, Xylella fastidiosa, tomātu augļu brūnplankumainības vīruss, priežu koksnes nematode, Āzijas ūsainis (Anoplophora glabripennis), Trioza un citi kaitīgie organismi, kas noteikti par prioritāriem, kā arī pārbaudīt oficiālo kontroļu īstenošanu šajā jomā.
                     
                  
                        
                           Sagatavotība un profilakse
                        
                        
                           (ārkārtas situāciju plānu izstrāde)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē augu veselības ārkārtas situāciju plānu izstrādi un atjaunināšanu.
                     
                  
                        
                           Augu, augu produktu un citu objektu pārvietošana Savienībā
                        
                        
                           (augu pases)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības augu veselības tiesību aktiem, kas reglamentē augu, augu produktu un citu objektu pārvietošanu Savienībā, īpašu uzmanību pievēršot augu pasēm, kā arī pārbaudīt oficiālo kontroļu īstenošanu šajā jomā.
                     
                  6.   Augu aizsardzības līdzekļu laišana tirgū un lietošana un pesticīdu ilgtspējīga lietošana
            
            
                        Prioritārā joma
                     
                     
                        Konkrētie mērķi
                     
                  
                        
                           Augu aizsardzības līdzekļi
                        
                        
                           (pesticīdu atļaušana, tirdzniecība un lietošana, pesticīdu atliekas)
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē augu aizsardzības līdzekļu atļaušanu, tirdzniecību un lietošanu un pesticīdu atliekas, kā arī pārbaudīt oficiālo kontroļu īstenošanu šajā jomā.
                     
                  
                        
                           Pesticīdu ilgtspējīga lietošana
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē pesticīdu ilgtspējīgu lietošanu, kā arī pārbaudīt oficiālo kontroļu īstenošanu šajā jomā.
                     
                  7.   Pārtikas kvalitāte
            
            
                        Prioritārā joma
                     
                     
                        Konkrētie mērķi
                     
                  
                        
                           Bioloģiskā lauksaimniecība
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē bioloģisko produktu ražošanu un marķēšanu (tostarp ģenētiski modificētu organismu izsekojamību un marķēšanu), kā arī pārbaudīt oficiālo kontroļu īstenošanu šajā jomā.
                     
                  
                        
                           Ģeogrāfiskās izcelsmes norādes
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē ar izcelsmes norādēm (aizsargāts cilmes vietas nosaukums (ACVN), aizsargāta ģeogrāfiskās izcelsmes norāde (AĢIN) un garantēta tradicionālā īpatnība (GTĪ)) apzīmētu produktu ražošanu un marķēšanu, kā arī pārbaudīt oficiālo kontroļu īstenošanu šajā jomā.
                     
                  8.   Dzīvnieku un preču ievešana Savienībā no trešām valstīm
            
            
                        Prioritārā joma
                     
                     
                        Konkrētie mērķi
                     
                  
                        
                           Dzīvnieku un preču oficiālās kontroles
                        
                     
                     
                        Pārbaudīt, vai dalībvalstis pilda savus pienākumus attiecībā uz tādu dzīvnieku un preču oficiālo kontroļu veikšanu, kurus Savienībā ieved no trešām valstīm.
                        Pārbaudīt, vai dzīvnieki un preces, ko Savienībā ieved no trešām valstīm, atbilst piemērojamām vispārīgajām un īpašajām Savienības prasībām attiecībā uz ievešanu Savienībā.
                        Īpaša uzmanība tiks pievērsta noteikumiem, kas paredzēti Regulā (ES) 2017/625 un saistītajos deleģētajos un īstenošanas aktos.
                     
                  
                        
                           Robežkontroles punktu atbilstība
                        
                     
                     
                        Pārbaudīt, vai robežkontroles punkti, ko dalībvalstis ierosinājušas nozīmēt, atbilst robežkontroles punktu, ieskaitot pārbaudes centru, minimālajām prasībām, kuras ir noteiktas piemērojamos Savienības tiesību aktos pirms šādu punktu nozīmēšanas.
                        Pārbaudīt, vai robežkontroles punkti, nozīmētās ievešanas vietas, ievešanas vietas un pirmie ievešanas punkti, kas no jauna nozīmēti saskaņā ar Regulas (ES) 2017/625 61. panta 2. punktu, atbilst piemērojamām minimālajām prasībām.
                        Pārbaudīt, vai Regulas (ES) 2017/625 53. panta 1. punkta a) apakšpunktā minētie kontroles punkti, kas nav robežkontroles punkti, atbilst piemērojamām minimālajām prasībām.
                     
                  
                        
                           Oficiālās augu veselības kontroles
                        
                     
                     
                        Pārbaudīt, vai dalībvalstis pilda savus pienākumus attiecībā uz oficiālo augu veselības kontroļu veikšanu augiem, augu produktiem un citiem objektiem, ko Savienībā ieved no trešām valstīm.
                        Nodrošināt garantijas, ka augi, augu produkti un citi objekti, ko Savienībā ieved no trešām valstīm, atbilst piemērojamām Savienības augu veselības prasībām attiecībā uz ievešanu Savienībā.
                     
                  9.   Rezistence pret antimikrobiālajiem līdzekļiem
            
            
                        Prioritārā joma
                     
                     
                        Konkrētie mērķi
                     
                  
                        
                           Zoonotisko un komensālo baktēriju rezistences pret antimikrobiālajiem līdzekļiem pārraudzība
                        
                     
                     
                        Pārbaudīt, vai dalībvalstis ievēro atbilstību tiesību aktiem, kas reglamentē zoonotisko un komensālo baktēriju rezistences pret antimikrobiālajiem līdzekļiem pārraudzību, tādējādi palīdzot pilnībā īstenot 2017. gada Eiropas “Viena veselība” rīcības plānu pret antimikrobiālajiem līdzekļiem izveidojušās rezistences (AMR) apkarošanai (1).
                     
                  10.   Agropārtikas ķēdes vispārīgie aspekti
            
            
                        Prioritārā joma
                     
                     
                        Konkrētie mērķi
                     
                  
                        
                           Krāpšana
                        
                     
                     
                        Pārbaudīt, vai dalībvalstis ievēro atbilstību piemērojamiem Savienības tiesību aktiem, kas reglamentē krāpnieciskas vai maldinošas prakses apzināšanu un pēcpārbaudi agropārtikas ķēdē, kā arī pārbaudīt oficiālo kontroļu īstenošanu šajā jomā.
                     
                  
                        
                           Revīzijas ieteikumu pēcpārbaude
                        
                        
                           (nozares un vispārīgā līmenī)
                        
                     
                     
                        Pārbaudīt, vai dalībvalstis veic attiecīgus turpmākos pasākumus, kas paredzēti, lai novērstu visus konkrētos vai sistēmiskos trūkumus, kas konstatēti Komisijas veiktajās kontrolēs.
                     
                  
                        
                           Eksporta kontroles
                        
                     
                     
                        Pārbaudīt dalībvalstu oficiālās kontroles attiecībā uz eksportam paredzēto sertifikācijas prasību īstenošanu.
                     
                  11.   2021.–2025. gada daudzgadu kontroles programma sadalījumā pa gadiem
            
            
                        Joma
                     
                     
                        Prioritārā joma
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Pārtika un pārtikas nekaitīgums
                        
                     
                     
                        
                           Dzīvnieku izcelsmes pārtika
                        
                     
                     
                        
                           Zīdītāju un putnu gaļas un tās produktu, piena un tā produktu, zivsaimniecības produktu un dzīvu gliemeņu nekaitīgums
                        
                     
                  
                        
                           Pārtikas izcelsmes zoonozes
                        
                     
                     
                        
                           Prioritārās zoonozes
                        
                        (piemēram, Salmonella)
                     
                  
                        
                           Nedzīvnieku izcelsmes pārtika
                        
                     
                     
                        
                           Augļu un dārzeņu, garšaugu, garšvielu un dīgstu nekaitīgums
                        
                     
                  
                        
                           Atliekas
                        
                     
                     
                        
                           Atliekas dzīvos dzīvniekos un dzīvnieku izcelsmes pārtikā
                        
                     
                  
                        
                           Kontaminanti
                        
                     
                     
                        
                           Kontaminanti nedzīvnieku izcelsmes pārtikā
                        
                     
                  
                        
                           Pārtikas un barības nekaitīgums
                        
                     
                     
                        
                           Barības nekaitīgums
                        
                     
                     
                        
                           Vispārējā barības higiēna
                        
                     
                     
                         
                     
                  
                         
                     
                     
                        
                           Ārstnieciskā barība
                        
                     
                  
                        
                           Dzīvnieku izcelsmes blakusprodukti un atvasinātie produkti
                        
                     
                     
                         
                     
                  
                        
                           Dzīvnieku veselība
                        
                     
                     
                        
                           Aktīvas epizootiskās slimības
                        
                     
                     
                        
                           Prioritārās slimības
                        
                        (piemēram, Āfrikas cūku mēris, augsti patogēniskā putnu gripa)
                     
                  
                        
                           Nepārtikas izcelsmes zoonozes
                        
                     
                     
                        
                           Prioritārās zoonozes
                        
                        (piemēram, trakumsērga)
                     
                  
                        
                           Enzootiskās slimības
                        
                     
                     
                        
                           Slimības ar aktīvām izskaušanas programmām
                        
                        (piemēram, tuberkuloze, bruceloze)
                     
                  
                        
                           Sagatavotība un profilakse
                        
                     
                     
                         
                     
                     
                        
                           Dzīvnieku veselības ārkārtas situāciju plānu izstrāde
                        
                     
                  
                        
                           Dzīvnieku labturība
                        
                     
                     
                        
                           Transports
                        
                     
                     
                         
                     
                     
                        
                           Nepiemēroti dzīvnieki, lauksaimniecības dzīvnieku pārvadāšanas kuģi, neatšķirti teļi
                        
                     
                     
                         
                     
                  
                        
                           Kontrolpunkti, ko izmanto dzīvnieku tranzītam
                        
                     
                     
                         
                     
                  
                        
                           Lauku saimniecībā
                        
                     
                     
                        
                           Dējējvistas
                        
                     
                     
                         
                     
                  
                        
                           Kaušana
                        
                     
                     
                        
                           Atgremotāji, mājputni
                        
                     
                     
                         
                     
                  
                        
                           Augu veselība
                        
                     
                     
                        
                           Augiem kaitīgo organismu uzliesmojumi
                        
                     
                     
                        
                           Prioritārie kaitīgie organismi
                        
                        (piemēram, Xylella fastidiosa, tomātu augļu brūnplankumainības vīruss, priežu koksnes nematode, Āzijas ūsainis (Anoplophora glabripennis), Trioza)
                     
                  
                        
                           Sagatavotība un profilakse
                        
                     
                     
                         
                     
                     
                        
                           Augu veselības ārkārtas situāciju plānu izstrāde
                        
                     
                  
                        
                           Augu, augu produktu un citu objektu pārvietošana Savienībā
                        
                     
                     
                         
                     
                     
                        
                           Augu pases
                        
                     
                  
                        
                           
                              PPP un ILD
                        
                     
                     
                        
                           Augu aizsardzības līdzekļi (PPP)
                        
                     
                     
                         
                     
                     
                        
                           Pesticīdu atļaušana, tirdzniecība un lietošana
                        
                     
                  
                        
                           Pesticīdu atliekas
                        
                     
                  
                        
                           Pesticīdu ilgtspējīga lietošana (ILD)
                        
                     
                     
                        
                           Pesticīdu ilgtspējīga lietošana
                        
                     
                  
               
            
                        Joma
                     
                     
                        Prioritārā joma
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Pārtikas kvalitāte
                        
                     
                     
                        
                           Bioloģiskā lauksaimniecība
                        
                     
                     
                        
                           Bioloģiskā lauksaimniecība
                        
                     
                  
                        
                           Ģeogrāfiskās izcelsmes norādes
                        
                     
                     
                        
                           ACVN/AĢIN/GTĪ izmantošana un marķēšana
                        
                     
                  
                        
                           Dzīvnieku un preču ievešana Savienībā no trešām valstīm
                        
                     
                     
                        
                           Dzīvnieku un preču oficiālās kontroles
                        
                     
                     
                        
                           Dzīvnieku un preču oficiālās kontroles
                        
                     
                  
                        
                           Robežkontroles punkti
                        
                     
                     
                        
                           Robežkontroles punktu atbilstība
                        
                     
                  
                        
                           Oficiālās augu veselības kontroles
                        
                     
                     
                        
                           Oficiālās augu veselības kontroles augiem, augu produktiem un citiem objektiem
                        
                     
                     
                         
                     
                  
                        
                           AMR
                        
                     
                     
                        
                           Pārraudzība
                        
                     
                     
                         
                     
                     
                        
                           Zoonotisko un komensālo baktēriju rezistences pret antimikrobiālajiem līdzekļiem pārraudzība
                        
                     
                  
                        
                           Agropārtikas ķēdes vispārīgie aspekti
                        
                     
                     
                        
                           Krāpšana
                        
                     
                     
                        
                           Ieviestie pasākumi krāpnieciskas vai maldinošas prakses apkarošanai
                        
                     
                     
                         
                     
                  
                        
                           Pēcpārbaude
                        
                     
                     
                        
                           Revīzijas ieteikumu pēcpārbaude
                        
                     
                  
                        
                           Eksports
                        
                     
                     
                        
                           Dalībvalstu oficiālās kontroles attiecībā uz eksportam paredzēto sertifikācijas prasību īstenošanu — Komisijas veikta pārraudzība
                        
                     
                  
               (1)  COM(2017) 339 final.